III 



flere Særtryk end de 25 sættes moderat f. Eks. til Betaling for 

 Papir + Trykning af Satsen og mulig Heftning. 



Formanden udtalte, at han gærne vilde stille sig imødekom- 

 mende over for dette Forslag, men foreslog, at Bestyrelsen skulde 

 afgøre dette efter nærmere Overvejelse. Resultatet af denne Over- 

 vejelse skulde da fremkomme i Tidsskriftet. 



Dette vedtoges. 



d. Det foreslaaes af Foreningens Kasse at udrede en Gave til 

 den gamle Opsynsmand paa den af Staten fredede Klægbanke i 

 Ringkøbing Fjord. 



Forslaget støttedes af Roar Christensen, ligesom Helm s 

 mente, at en saadan Opgave faldt inden for Foreningens Rammer. 

 Det vedtoges at lade Bestyrelsen træffe Afgørelse om denne Sag 

 efter at have indhentet nærmere Oplysninger. 



Generalforsamlingen hævet. 



Efter Generalforsamlingen holdt Dyrlæge Roar Christensen 

 et med Lysbilleder illustreret Foredrag om en Række fotografiske 

 Apparater, som han selv havde konstrueret, og fremviste derefter i 

 Livsbilleder en Række Fuglefotografier. Der var Billeder af vilde 

 Knopsvaner, Maager, Viber, Præstekraver og en Gøgeunge; ved Frem- 

 visningen af dette Billede meddelte Foredragsholderen følgende Iagt- 

 tagelser: I en Tornsangers Rede, hvor en Gøg havde lagt et Æg, 

 borttog han dette, og medens han var beskæftiget hermed, kom 

 Hangøgen flyvende og satte sig skrigende i Nærheden; Gøgens Skrig 

 udtrykte først Raseri og derefter Sorg, og Taleren saa heri baade, 

 at Gøgen har Kærlighed til sit Afkom, og at den fører Tilsyn med 

 det. Derefter forevistes nogle Billeder fra Ringkøbing Fjord af 

 Dvergmaager, Sand- og Splitterner; denne sidste Art er nu for- 

 svunden fra sin gamle Yngleplads som Følge af, at Tagrør have 

 udbredt sig der og forhindre Fuglene i at flj've til og fra Jorden. 



Derefter fremviste Direktør Rubow ligeledes en særdeles smuk 

 Serie Billeder af Storm- og Hættemaager. Billederne vare tagne paa Øen 

 Egholm i Storebelt, hvor begge disse Arter have Ynglekolonier; det 

 var lykkedes Hr. Rubow at tage flere Billeder af Stormmaager, der 

 sad i Toppen af smaa Fyrretræer i Udkanten af en Plantning, og 

 især disse usædvanlige Billeder af Maager som Skovfugle gjorde 

 stor Lykke. 



Efter Foredraget afholdtes Fællesspisning. A. C. 



Den til Søndag 18 Oktbr. fastsatte Tur blev paa Grund af de 

 ugunstige Vejrforhold opgiven. 



Trods den stormfulde Morgen havde en Del Medlemmer givet 

 Møde, og Damperen laa vuggende rede til at indtage sin Last ved 

 Bolværket, men Sundet var saa oprørt, at intet ornithologisk Ud- 

 bytte kunde ventes af Udflugten, som derfor i Henhold til det i 

 Indbydelsen tagne Forbehold enstemmigt vedtoges opgiven. 



En Del af Medlemmerne begav sig derefter op paa zoologisk 



